open-index/open-wikipedia-markdown huggingface dataset:
Πάρκο Μάσγκρεϊβ

Το **Πάρκο Μάσγκρεϊβ** (αγγλικά: *Musgrave Park* ['mʌzgreɪv pɑːk]) βρίσκεται στο Μπρίσμπεϊν και συγκεκριμένα στο προάστιο του Νότιου Μπρίσμπεϊν, μεταξύ των οδών Edmonstone, Russell και Cordelia και του Brisbane State High School. Το εμβαδόν του είναι 63.225&nbsp;τ.μ. Το άλσος έχει ξεχωριστή σημασία για τον πολιτισμό των Αβοριγήνων.

## Ιστορία

Το Μάσγκρεϊβ αποτελεί τμήμα του πρώην αβορίγηνου καταυλισμού Κουρίλπα που απλωνόταν «από τον λόφο Χάιγκεϊτ και μέχρι τις ανηφορικές πλαγιές της Κουμπουμέγια (Σχολή Σόμερβιλ)» και επιπρόσθετα «μερικές φορές κατασκήνωναν στα χαμόκλαδα που τότε βρίσκονταν επί της όχθης του ποταμού κοντά στην πρόσφατη είσοδο της μόνιμης δεξαμενής». Από εδώ και τη Γουλλουγκάμπα, οι Αβορίγηνες τις δεκαετίες του 1840 και του 1850 εισέρχονταν στο Νότιο Μπρίσμπεϊν για να εργαστούν ως ξυλοκόποι, νεροκουβαλητές και ιχθυοπώλες.

Το Πάρκο Ψυχαγωγίας του Νότιου Μπρίσμπεϊν (όπως ήταν αρχικά γνωστό) δημιουργήθηκε το 1856.

Το 1867 προτάθηκε η κατασκευή ενός δημοσίου σχολείου (grammar school), του Brisbane State High School πλάι στο άλσος.

Το 1884, μετονομάστηκε σε Άλσος Μάσγκρεϊβ προς τιμήν του τότε κυβερνήτη Κούινσλαντ, σερ Άντονι Μάσγκρεϊβ.

Το 1998 ο δήμος Μπρίσμπεϊν δέσμευσε τμήμα του άλσους για τη δημιουργία πολιτιστικού κέντρου για τους αυτόχθονες. Ο δήμος έχει περιγράψει το άλσος ως τόπο για τέλεση εορτών και θρησκευτικών τελετών και για επίλυση διαφορών.

## Χρήση

Το Μάσγκρεϊβ είναι έδρα του καλλιτεχνικού κέντρου Τζάγκερα καθώς και ένας από τους λίγους εναπομείναντες χώρους πρασίνου στο κέντρο του Μπρίσμπεϊν και τα γύρω προάστια. Στις 24 Αυγούστου 1998, μετά από 20 έτη δικαστικών αγώνων με την κυβέρνηση του Κούινσλαντ, η Αβορίγηνη Εταιρεία Μάσγκρεϊβ (MPAC) εξασφάλισε άδεια να κτίσει πολιτιστικό κέντρο σε μέρη του άλσους. Το άλσος έχει ιδιαίτερη σημασία για τον τοπικό ιθαγενή πληθυσμό εξαιτίας ενός παλαιού περιορισμού που απαγόρευε στους Αβορίγηνες να διασχίζουν το άλσος και να εισέρχονται στην πόλη του Μπρίσμπεϊν. Μάλιστα, όντας ο τόπος όπου βρίσκεται θαμμένο ένα μπόρα ρινγκ, αναγνωρίζεται ιστορικά ως ιερός τόπος για τους ιθαγενείς Μούρρι.

Κάθε χρόνο, το άλσος φιλοξενεί το πανηγύρι του Αγίου Γεωργίου της ελληνικής κοινότητας της πόλης, την Εθνική Αβορίγηνη και Νησιωτική Ημέρα Εορτασμού (NAIDOC), καθώς και το φεστιβάλ ομοφυλοφιλίας Brisbane Pride.

## Εγκληματικότητα

Το 2008 ένας άνδρας ξυλοκοπήθηκε μέχρι θανάτου στο Μάσγκρεϊβ. Το περιστατικό αυτό έχει ενισχύσει την εντύπωση ότι το άλσος είναι επικίνδυνο. Όμως, στατιστικές μελέτες της περιόδου 2007-10 δείχνουν ότι τα περιστατικά βίας συναντώνται κυρίως στις περιοχές του Σάουθ Μπανκ και των πλησιέστερων σιδηροδρομικών σταθμών, καθώς και στις κύριες μουσικές σκηνές και κέντρα ψυχαγωγίας της οδού Boundary στο Γουέστ Εντ, με σχετικά λίγα περιστατικά να συμβαίνουν στο Μάσγκρεϊβ.

## Παραπομπές


Κατηγορία:Πάρκα στην Αυστραλία
Κατηγορία:Μπρίσμπεϊν
Περιφέρεια Πουάνι

Η **Περιφέρεια Πουάνι** (Αγγλικά: *Pwani Region* και Σουαχίλι: *Mkoa wa Pwani*), είναι μια από τις 30 διοικητικές περιφέρειες της Τανζανίας. Η περιφερειακή της πρωτεύουσα είναι η πόλη Κιμπάχα *(Kibaha)*.

Σύμφωνα με την εθνική απογραφή του 2012, η περιοχή είχε πληθυσμό 1.098.668 άτομα, ο οποίος ήταν ελαφρώς χαμηλότερος από την προ-απογραφής εκτίμηση των 1.110.917 ατόμων. Για το 2002-2012, ο μέσος ετήσιος ρυθμός αύξησης του πληθυσμού στην περιφέρεια κατά 2,2 τοις εκατό, ήταν ο έβδομος υψηλότερος στη χώρα. ήταν επίσης η 21η πιο πυκνοκατοικημένη περιφέρεια με 34 άτομα ανά τετραγωνικό χιλιόμετρο. Με επιφάνεια 32.547 τετραγωνικά χιλιόμετρα (12.566 mi²), η περιφέρεια είναι ελαφρώς μεγαλύτερη από την πολιτεία του Μέριλαντ στις Ηνωμένες Πολιτείες (32.133 τετραγωνικά χιλιόμετρα (12.407 mi²)).

Η περιφέρεια συνορεύει βόρεια με την Περιφέρεια Τάνγκα, ανατολικά με την  Περιφέρεια Νταρ ες Σαλαάμ και τον Ινδικό Ωκεανό, νότια από την Περιφέρεια Λίντι και στα δυτικά από την Περιφέρεια Μορογκόρο. Η λέξη *"pwani"* στα Σουαχίλι σημαίνει *"ακτή"*.

## Περιοχές (ή Επαρχίες)
Η Περιφέρεια χωρίζεται διοικητικά σε έξι Επαρχίες:

## Εκπαίδευση
Τα δευτεροβάθμια σχολεία (γυμνάσια) στην Περιφέρεια Πουάνι, που λειτουργούν από το υπουργείο παιδείας περιλαμβάνουν:
* Δευτεροβάθμιο Σχολείο Κιμπάχα *(Kibaha Secondary School)* (Περιοχή Κιμπάχα)
* Δευτεροβάθμιο Σχολείο Κιμπίτι *(Kibiti Secondary School)* (Περιοχή Ρουφίτζι)
* Δευτεροβάθμιο Σχολείο Μινάκι *(Minaki Secondary School)* (Περιοχή Κισαράουε) — Αυτό το σχολείο ιδρύθηκε στο Κισαράουε *(Kisarawe)* το 1925, ως *St. Andrews College*. Πριν από αυτό, τα ίχνη της ιστορίας του ανατρέχουν πίσω σε μια αποστολή σχολείου *Universities' Mission to Central Africa* το οποίο ιδρύθηκε στο *Kiungani*, στην Ζανζιβάρη, το 1869.

## Δείτε επίσης
* Διοικητικές υποδιαιρέσεις της Τανζανίας
*Κιμπάχα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
* 


Πουανι
Πρωτάθλημα πετοσφαίρισης Γροιλανδίας γυναικών

Το **Πρωτάθλημα Πετοσφαίρισης Γροιλανδίας Γυναικών** ή **S-GM** είναι ένα Γροιλανδικό πρωτάθλημα για γυναικείους συλλόγους πετοσφαίρισης. Στο Γροιλανδικό σύστημα πρωταθλημάτων πετοσφαίρισης, είναι το πρωταρχικό και μοναδικό πρωτάθλημα της χώρας και διοργανώνεται από την Γροιλανδική Ομοσπονδία Πετοσφαίρισης (Kalaallit Nunaanni Volleyballertartut Kattuffiat). Το πρωτάθλημα αποτελείται από 4 ομάδες (2017–18) και διοργανώνεται σε μία πόλη τον Μάρτιο για λίγες ημέρες με τις ομάδες να παίζουν 3 αγώνες η κάθε μία (κανονική περίοδος).

Το πρωτάθλημα διοργανώθηκε για πρώτη φορά το 1983. Οι σύλλογοι του πρωταθλήματος έχουν δικαίωμα συμμετοχής στις ευρωπαϊκές διοργανώσεις και στο Πρωτάθλημα Πετοσφαίρισης Νορδικών Συλλόγων Γυναικών της NEVZA (The North European Volleyball Zonal Association).

Από την έναρξη του Γροιλανδικού Πρωταθλήματος το 1983, 3 ομάδες έχουν κερδίσει τον τίτλο: Γκρίνλαντ Σεμινάριους (18), Μανίτσοκ (14) και Πόλαρ Βόλεϊμπολ Νουούκ (2). Η τρέχουσα πρωταθλήτρια είναι η Γκρίνλαντ Σεμινάριους, η οποία κέρδισε τον τίτλο την περίοδο 2015−16.

## Πρωταθλητές
### Κάτοχοι τίτλου

* 1983–84: Μανίτσοκ
* 1984–85: Γκρίνλαντ Σεμινάριους 1
* 1985–86: Γκρίνλαντ Σεμινάριους
* 1986–87: Μανίτσοκ
* 1987–88: Γκρίνλαντ Σεμινάριους
* 1988–89: Γκρίνλαντ Σεμινάριους
* 1989–90: Μανίτσοκ
* 1990–91: Μανίτσοκ
* 1991–92: Μανίτσοκ
* 1992–93: Γκρίνλαντ Σεμινάριους
* 1993–94: Μανίτσοκ
* 1994–95: Μανίτσοκ

* 1995–96: Γκρίνλαντ Σεμινάριους
* 1996–97: Γκρίνλαντ Σεμινάριους
* 1997–98: Γκρίνλαντ Σεμινάριους
* 1998–99: Μανίτσοκ
* 1999–00: Γκρίνλαντ Σεμινάριους
* 2000–01: Μανίτσοκ
* 2001–02: Μανίτσοκ
* 2002–03: Γκρίνλαντ Σεμινάριους
* 2003–04: Μανίτσοκ
* 2004–05: Γκρίνλαντ Σεμινάριους
* 2005–06: Μανίτσοκ
* 2006–07: Γκρίνλαντ Σεμινάριους

* 2007–08: Γκρίνλαντ Σεμινάριους
* 2008–09: Γκρίνλαντ Σεμινάριους 1 
* 2009–10: Γκρίνλαντ Σεμινάριους
* 2010–11: Πόλαρ Βόλεϊμπολ Νουούκ
* 2011–12: Μανίτσοκ
* 2012–13: Μανίτσοκ
* 2013–14: Πόλαρ Βόλεϊμπολ Νουούκ
* 2014–15: Γκρίνλαντ Σεμινάριους
* 2015–16: Γκρίνλαντ Σεμινάριους
* 2016–17: Γκρίνλαντ Σεμινάριους

### Σύνολο τίτλων

## Δείτε επίσης
* Κύπελλο Γροιλανδίας

## Παραπομπές


## Εξωτερικοί Σύνδεσμοι
* Επίσημη ιστοσελίδα της Γροιλανδικής Ομοσπονδίας Πετοσφαίρισης

Κατηγορία:Αθλητισμός στη Γροιλανδία
Κατηγορία:Πετοσφαίριση στην Γροιλανδία
Κατηγορία:Εθνικά πρωταθλήματα πετοσφαίρισης
Νίκος Κοροβέσης

Ο **Νίκος Κοροβέσης** (Χαλκίδα, 10 Αυγούστου 1991) είναι Έλληνας επαγγελματίας ποδοσφαιριστής που αγωνίζεται στην Κοζάνη, ως ακραίος μεσοεπιθετικός.

## Συλλογική καριέρα
Ο Κοροβέσης ξεκίνησε το ποδόσφαιρο από τις ακαδημίες του Πανιώνιου και το 2010 υπέγραψε επαγγελματικό συμβόλαιο στον Παναιγιάλειο. Την επόμενη χρονιά (2011-12) αγωνίστηκε στον Απόλλωνα Σμύρνης και έναν χρόνο αργότερα, το καλοκαίρι του 2012 συμφώνησε ως ελεύθερος με τον ΠΑΣ Γιάννινα, όπου παρέμεινε τρία χρόνια.

Στις 25 Ιουνίου 2015 πήρε μεταγραφή στον ΠΑΟΚ, υπογράφοντας τριετές συμβόλαιο συνεργασίας, έναντι 380 χιλιάδων ευρώ, όμως 1,5 χρόνο αργότερα, στις 31 Ιανουαρίου 2017 επέστρεψε στον ΠΑΣ Γιάννινα, ως δανεικός από τον ΠΑΟΚ, για έξι μήνες.

Το καλοκαίρι του 2017 συμφώνησε ως ελεύθερος με τον Πλατανιά για δύο χρόνια.

Από τις 12-6-2018 είναι παίχτης του ΟΦΗ μέχρι την φετινή σεζόν όπου έκλεισε συμβόλαιο ενός έτους με την ομάδα του Απόλλωνα Σμύρνης

## Παραπομπές


## Εξωτερικοί σύνδεσμοι
* 
* Ο Νίκος Κοροβέσης στο transfermarkt

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Ηγεμόνας Μαχμούτ (γιος του Μεχμέτ Γ΄)

Ο **Ηγεμόνας Μαχμούτ** (τουρκ.: *Şehzade Mahmud*, 1582 - 7 Ιουνίου 1603) ήταν Οθωμανός πρίγκιπας. Ήταν γιος του Σουλτάνου Μεχμέτ Γ'.

## Βιογραφία
Γεννήθηκε το 1582 στην Μανίσα και ήταν γιος του Σουλτάνου Μεχμέτ Γ' και της συζύγου του, Χαλιμέ Σουλτάν (ή Αλιμέ Σουλτάν). Η μητέρα του,η Χαλιμέ Σουλτάν, ασκούσε σημαντική επιρροή στον πατέρα του, Μεχμέτ Γ', και αυτό δεν άρεσε στην μητέρα του πατέρα του, τη Σαφιγιέ Σουλτάν. Από την πλευρά της μητέρας του είχε δύο άλλα μικρότερα αδέλφια, τον Ηγεμόνα Μουσταφά (αργότερα Μουσταφά Α') και την Ντιλρουμπά Σουλτάν.  Ήταν, επίσης ετεροθαλής αδελφός του Αχμέτ Α', ο οποίος είχε γεννηθεί από άλλη σύζυγο του πατέρα του, τη Χαντάν Σουλτάν.

Το 1603 εκτελέστηκε με διαταγή του πατέρα του, Μεχμέτ Γ' λίγους μήνες πριν το θάνατο του τελευταίου. Η Σαφιγιέ Σουλτάν, η μητέρα του Μεχμέτ Γ', έπαιξε σημαντικό ρόλο στην εκτέλεση του. Ο θάνατος του Μαχμούτ ήταν αποτέλεσμα των ιντριγκών της γιαγιάς του, Σαφιγιέ Σουλτάν, η οποία φοβόταν τόσο την δύναμη και το κύρος του, όσο και την επιρροή της μητέρας του,της Χαλιμέ Σουλτάν. Κατά τη διάρκεια του Μεχμέτ Γ', έγιναν εξεγέρσεις στην Ανατολία. Οι στρατηγοί δεν ήταν σε θέση να καταστείλουν την εξέγερση. Έτσι ο Ηγεμόνας Μαχμούτ ζήτησε από τον πατέρα του να του δώσει στρατό,με σκοπό να καταπνίξει την εξέγερση. Όμως, η Σαφιγιέ Σουλτάν η οποία ήθελε να ξεφορτωθεί τον εγγονό της, Μαχμούτ, είπε στον γιo της, τον Μεχμέτ Γ': "Αν ο Μαχμούτ καταπνίξει την εξέγερση και οι άνθρωποι τον ακολουθήσουν και τον κάνουν Σουλτάνο, αυτό θα είναι το τέλος σου". Έτσι,ο Μεχμέτ Γ' επηρεασμένος από τα λόγια της μητέρας του, διέταξε τον στραγγαλισμό του Μαχμούτ.

Υπάρχουν εικασίες ότι στον θάνατό του συνέβαλε και η Χαντάν Σουλτάν, συμμαχώντας με την Σαφιγιέ Σουλτάν. Η Χαντάν Σουλτάν ήταν μία άλλη σύζυγος του πατέρα του και μητέρα του Ηγεμόνα Αχμέτ (αργότερα Αχμέτ Α'). Η Χαντάν ήθελε να βγάλει τον Μαχμούτ από τη μέση, διότι ήξερε ότι αν ο Μαχμούτ γινόταν Σουλτάνος θα εκτελούσε τον Αχμέτ, όπως συνήθιζαν να κάνουν οι Σουλτάνοι μετά την ενθρόνισή τους (εκτελούσαν τους αδελφούς τους, καθώς και τα αρσενικά παιδιά των αδελφών τους με σκοπό να αποκλείσουν το ενδεχόμενο κάποιας επανάστασης για να τους πάρουν τον θρόνο).

Μετά την εκτέλεση του Μαχμούτ, ο Αχμέτ έγινε διάδοχος,εφόσον ήταν ο αμέσως μεγαλύτερος γιος του Μεχμέτ Γ' (μετά τον Ηγεμόνα Μαχμούτ). Έτσι, μετά τον θάνατο του Μεχμέτ Γ' έγινε Σουλτάνος ο Ηγεμόνας Αχμέτ, ως Αχμέτ Α' και η Χαντάν έγινε Βαλιντέ Σουλτάν(Βασιλομήτωρ). Τον Αχμέτ Α' τον διαδέχθηκε ο ετεροθαλής αδελφός του, Μουσταφά Α', δηλαδή ο δεύτερος γιος της Χαλιμέ Σουλτάν και αδελφός του Μαχμούτ. Έτσι,ο τίτλος της Βαλιντέ Σουλτάν πέρασε από τη Χαντάν Σουλτάν στην Χαλιμέ Σουλτάν.

Κατηγορία:Οθωμανοί
Θερινοί Ολυμπιακοί Αγώνες 1940

Οι **Θερινοί Ολυμπιακοί Αγώνες 1940**, γνωστοί και σαν **Αγώνες της 12ης Ολυμπιάδας** ήταν διεθνής αθλητική διοργάνωση, η οποία επρόκειτο αρχικά να διεξαχθεί στο Τόκιο της Ιαπωνίας, το οποίο έλαβε το χρίσμα το 1936, αλλά παραιτήθηκε δύο χρόνια αργότερα, με αποτέλεσμα να λάβει το χρίσμα η συνυποψήφια πόλη του Ελσίνκι. Εντέλει απέβησαν μάταιες και οι προετοιμασίες των Φινλανδών, αφού η Ολυμπιάδα ματαιώθηκε λόγω της έναρξης του Β' Παγκοσμίου Πολέμου. Ο λόγος για τον οποίο ματαιώθηκαν τόσο αυτοί, όσο κι οι επόμενοι αγώνες, οι οποίοι επρόκειτο να διεξαχθούν στο Λονδίνο του Ηνωμένου Βασιλείου, ήταν πως το Ολυμπιακό Πνεύμα της σύγχρονης Νεολαίας και του σύγχρονου Πολιτισμού δε συμβαδίζει με τις μάχες στα μέτωπα.

## Δείτε επίσης
* Θερινοί Ολυμπιακοί Αγώνες
* Ολυμπιακοί Αγώνες
* Άλλοι Αγώνες που ματαιώθηκαν λόγω πολέμου: 
** Θερινοί Ολυμπιακοί Αγώνες 1916
** Χειμερινοί Ολυμπιακοί Αγώνες 1940
** Θερινοί Ολυμπιακοί Αγώνες 1944
** Χειμερινοί Ολυμπιακοί Αγώνες 1944

## Παραπομπές


## Εξωτερικοί σύνδεσμοι
* 

1940
Κατηγορία:Ματαιωμένοι Ολυμπιακοί Αγώνες
Κατηγορία:Πολυαθλητικές διοργανώσεις το 1940
Ανάδρομη κίνηση

thumb|250px|Δορυφόρος σε ανάδρομη τροχιά γύρω από πλανήτη
Η **ανάδρομη κίνηση** είναι η κίνηση σε αντίθετη κατεύθυνση από την κίνηση ενός άλλου αντικειμένου, σε αντίθεση με την ορθόδρομη κίνηση. Αυτή η κίνηση μπορεί να είναι η τροχιά ενός σώματος γύρω από ένα άλλο, ή ενός αντικειμένου γύρω από τον άξονα περιστροφής του. Όσον αφορά τα ουράνια σώματα, η ανάδρομη κίνηση συνήθως αναφέρεται στην κίνηση η οποία είναι αντίθετης φοράς με την κίνηση του πρωτεύοντος αντικειμένου, δηλαδή του αντικείμενου το οποίο αποτελεί το κέντρο του συστήματος.
## Στο ηλιακό σύστημα
Στο ηλιακό σύστημα, όλοι οι πλανήτες και τα περισσότερα από τα υπόλοιπα αντικείμενα περιφέρονται γύρω από τον Ήλιο, με την εξαίρεση αρκετών κομητών, σε ορθόδρομες φορές, δηλαδή στην ίδια κατεύθυνση με την περιστροφή του Ήλιου. Επίσης, η περιστροφή των περισσότερων πλανητών είναι ορθόδρομη, με την εξαίρεση της Αφροδίτης και του Ουρανού, οι οποίοι έχουν ανάδρομη περιστροφή. Κάποιοι δορυφόροι περιφέρονται γύρω από τους πλανήτες σε ανάδρομες τροχιές, αλλά συνήθως είναι μικροί και απομακρυσμένοι από τους πλανήτες, με την εξαίρεση του Τρίτωνα, δορυφόρου του Ποσειδώνα. Θεωρείται ότι οι ανάδρομοι δορυφόροι είναι αντικείμενα τα οποία παγιδεύτηκαν σε τροχιά γύρω από τους πλανήτες, ενώ είχαν σχηματιστεί αλλού.
## Ως φαινομενική κίνηση
Η ανάδρομη κίνηση μπορεί να είναι και φαινομενική, στην οποία ένας πλανήτης φαίνεται να κινείται σε κατεύθυνση αντίθετη με τα άλλα σώματα στο ίδιο σύστημα, όπως παρατηρείται από συγκεκριμένο οπτικό σημείο. Στην περίπτωση του Ηλιακού Συστήματος, η κατεύθυνση που έχει ο «ανάδρομος» πλανήτης είναι προς τα δυτικά. Αυτό οφείλεται στο γεγονός ότι οι πλανήτες περιφέρονται με διαφορετική ταχύτητα γύρω από τον Ήλιο, με αποτέλεσμα ο ένας πλανήτης να προσπερνά τον άλλο, και έτσι να φαίνεται ότι ο άλλος πλανήτης κινείται προς τα πίσω.

## Εικόνες

Retrograde Motion.bjb.svg|Γράφημα όπου φαίνεται η ανάδρομη κίνηση ως αποτέλεσμα της κίνησης των πλανητών.
Apparent retrograde motion of Mars in 2003.gif|Η φαινομενικά ανάδρομη κίνηση του Άρη όπως φαινόταν από τη Γη το 2003.


## Παραπομπές

## Εξωτερικοί σύνδεσμοι

κατηγορία:Κίνηση
Κατηγορία:Ουράνια μηχανική
Παγκόσμιο πρωτάθλημα Φόρμουλα 1 (1993)

Το **Παγκόσμιο πρωτάθλημα Φόρμουλα 1 του 1993** ήταν το 44ο το οποίο διοργάνωσε η FIA. Ξεκίνησε στις 14 Μαρτίου στη Νότια Αφρική και ολοκληρώθηκε στις 7 Νοεμβρίου στην Αυστραλία. Πρωταθλητής αναδείχθηκε ο Γάλλος Αλέν Προστ ο οποίος μετά το τέλος του συγκεκριμένου πρωταθλήματος αποσύρθηκε οριστικά απ' την αγωνιστική οδήγηση επειδή ήθελε να ιδρύσει μια δική του ομάδα, πράγμα το οποίο κι έκανε.

## Καβγάς
Το Γκραν Πρι Ιαπωνίας το οποίο διεξήχθη στις 24 Οκτωβρίου εκείνου του έτους επισκιάστηκε απ' τον καβγά του Άιρτον Σένα με τον Έντι Ιρβάιν. Γύρω στη μέση του αγώνα, ο Σένα προσπέρασε τον Ιρβάιν όμως ύστερα από μερικά δευτερόλεπτα, ο 2ος προσπέρασε και πάλι τον Σένα, πράγμα το οποίο τον έκανε έξω φρενών. Μόλις τέλειωσε λοιπόν ο αγώνας, ο Σένα πήγε στο μότορ χομ της ομάδας του Ιρβάιν, όρμησε επάνω του και χειροδίκησε εναντίον του. Στο τέλος ένας απ' τους μηχανικούς μπήκε ανάμεσά τους και τους χώρισε.

## Παραπομπές


## Εξωτερικοί σύνδεσμοι
* 

1993
Κατηγορία:Μηχανοκίνητος αθλητισμός το 1993
Μολιάνο Βένετο

Το **Μολιάνο Βένετο** (ιταλικά: *Mogliano Veneto*, βενετικά: *Mojàn*) είναι κωμόπολη στην περιοχή του Βένετο της επαρχίας Τρεβίζο στην βόρεια Ιταλία, ανάμεσα στις πόλεις της Βενετίας και του Τρεβίζο.

## Πολιτισμός
Το Μολιάνο είναι γνωστό για τις μεσαιωνικού τύπου εορταστικές εκδηλώσεις του οι οποίες λαμβάνουν χώρα τον Σεπτέμβριο κάθε έτους, καθώς και για το Χριστουγεννιάτικο παζάρι του από τις 1 έως τις 10 Δεκεμβρίου με τους εμπόρους να έρχονται από όλη την Ιταλία.

## Μεταφορές
Η πόλη διαιρείται σε 2 τμήματα από τον αυτοκινητόδρομο που συνδέει την Βενετία με το Τρεβίζο. Υπάρχει επίσης και σιδηροδρομικός σταθμός ο οποίος αποτελεί τμήμα της διαδρομής Βενετίας-Ούντινε, ενώ εκτελούνται και δρομολόγια αμαξοστοιχιών προς τη Βενετία, Τρεβίζο, Ούντινε και Τεργέστη.

## Αθλητισμός
Υπάρχει γήπεδο ποδοσφαίρου χωρητικότητας 2.300 θεατών, και η τοπική ομάδα είναι η *Union Pro Mogliano-Preganziol A.S.D*. η οποία κατά την περίοδο 2013-2014 αγωνιζόταν στην κατηγορία *Serie D*. Η ομάδα ιδρύθηκε το 2012 από την ένωση των παλαιοτέρων *A.S.D. Pro Mogliano Calcio* (ιδρύσεως 1928) και *ASD Union Preganziol* (ιδρύσεως 1962).  

## Πρόσωπα
* Τζοβάνι Μπατίστα Πιρανέζι (1720 - 1778), χαράκτης του 18ου αιώνα

## Αδελφοποιήσεις
* Ρικάντι, Ιταλία
* Μολιάνο, Ιταλία
* Μόσταρ, Βοσνία και Ερζεγοβίνη

## Φωτοθήκη

Chiesa di Santa Maria Assunta - Mogliano Veneto.jpg|Η εκκλησία της Σάντα Μαρία Ασούντα (*Santa Maria Assunta*), στο κέντρο της κωμόπολης


## Παραπομπές


Κατηγορία:Δήμοι της Επαρχίας του Τρεβίζο
Καραμέλα

**Η καραμέλα** είναι ένα προϊόν ζαχαροπλαστικής σε πορτοκαλίζουσες αποχρώσεις που παρασκευάζεται με ζέσταμα σακχάρων. Μπορεί να χρησιμοποιηθεί ως αρωματική ουσία σε πουτίγκες και επιδόρπια, ως γέμιση σε σοκολατάκια, ή ως γαρνιτούρα για παγωτά και κρέμες ζαχαροπλαστικής.

Η διαδικασία της Καραμελοποίησης περιλαμβάνει σταδιακή θέρμανση της ζάχαρης σε περίπου 170 °C. Με την άνοδο της θερμοκρασίας, τα μόρια διασπώνται και επανασχηματίζονται σε ενώσεις με χαρακτηριστικό χρώμα και γεύση.

Η καραμέλα είναι συστατικό σε: καραμέλες γάλακτος, πολλά επιδόρπια, μαντολάτα, κρέμες καραμέλας και καραμελωμένα μήλα, σιρόπι καραμέλας.

## Παραπομπές


## Εξωτερικοί σύνδεσμοι
* 
* 

Κατηγορία:Άμορφα στερεά
Κατηγορία:Ζαχαρώδη παρασκευάσματα
Κατηγορία:Χρωστικές ουσίες τροφίμων
Κατηγορία:Συστατικά τροφίμων
Τζουζέπε Αντζελίνι (γλύπτης)

Ο **Τζουζέπε Αντζελίνι** (1735-1811) ήταν Ιταλός νεοκλασικός γλύπτης του 18ου αιώνα, ο οποίος δραστηριοποιήθηκε στη Ρώμη και υπήρξε φροντιστής των γλυπτών της πλατείας του Αγίου Πέτρου στο Βατικανό και τα μουσεία του Βατικανού. Τα αξιόλογα έργα του αποτελούνται από το ταφικό μνημείο του Τζοβάνι Μπατίστα Πιρανέζι στην εκκλησία Σάντα Μαρία ντελ Πριοράτο,  μια κέρινη κατασκευή ταφικής υδρίας για τον Άγγλο αγγειοπλάστη Τζοσάια Ουέντζγουντ (*Josiah Wedgwood*) η οποία φυλάσεται στα Μουσεία Καπιτωλίου, και ένα γλυπτό κατά την γλυπτική παράσταση του Ηρακλή του Λύσιππου.

## Φωτογραφίες

Tomb of Piranesi.jpg|Ταφικό μνημείο του Τζοβάνι Μπατίστα Πιρανέζι, 1778
Angelini Farnese Hercules.jpg|Το γλυπτό του Αντζελίνι κατά την παράσταση του Ηρακλή του Λύσιππου, 1792


## Παραπομπές


## Εξωτερικοί σύνδεσμοι
* 

Κατηγορία:Ιταλοί γλύπτες
Άγιος Παύλος εκτός των Τειχών

Η Παπική Βασιλική του **Αγίου Παύλου εκτός των Τειχών** (Basilica di San Paolo fuori le mura) είναι μια από τις τέσσερις αρχαίες μεγάλες ή παπικές βασιλικές -οι άλλες τρεις είναι του Αγίου Ιωάννη Λατερανού, της Σάντα Μαρία Ματζιόρε και του Αγίου Πέτρου. Η βασιλική ιδρύθηκε από το Ρωμαίο Αυτοκράτορα Κωνσταντίνο Α΄ πάνω στο σημείο ταφής του Αγίου Παύλου, όπου λέγεται ότι μετά την εκτέλεση του Αποστόλου οι πιστοί του ανήγειραν ένα μνημείο. Αυτό το πρώτο οικοδόμημα επεκτάθηκε επί Βαλεντινιανού Α΄ περί το 370. Το 386 ο Αυτοκράτορας Θεοδόσιος Α΄ ξεκίνησε  την κατασκευή μιας πολύ μεγαλύτερης και ωραιότερης βασιλικής, έργο που περιλαμβανομένων των ψηφιδωτών δεν αποπερατώθηκε παρά επί Πάπα Λέοντος Α΄ (440–461). Καθώς βρισκόταν έξω από τα Αυρηλιανά Τείχη, η βασιλική έπαθε ζημιές τον 9ο αιώνα από εισβολές Σαρακηνών. Στη συνέχεια ο Πάπας Ιωάννης Η΄ (872–882) οχύρωσε τη βασιλική, το μοναστήρι που είχε στο μεταξύ ιδρυθεί και τις κατοικίες των χωρικών, δημιουργώντας την συνοικία Giovannipoli (Ιωαννούπολη) που επέζησε μέχρι το 1348, οπότε ένας σεισμός την κατέστρεψε ολοκληρωτικά. Το 1823 μια πυρκαγιά, που ξεκίνησε από αμέλεια ενός εργάτη που επισκεύαζε το μολύβδινο θόλο είχε ως αποτέλεσμα τη σχεδόν πλήρη καταστροφή της βασιλικής, της μόνης από όλες τις εκκλησίες της Ρώμης, που είχε διατηρήσει τον αρχικό της χαρακτήρα για 1435 χρόνια. Ξανάνοιξε το 1840 και ξαναλειτούργησε το 1855. Η αποπεράτωση των εργασιών ανακατασκευής κράτησε όμως περισσότερο, με τη συμβολή πολλών χωρών. Ο Αντιβασιλιάς της Αιγύπτου έστειλε αλαβάστρινους κίονες, ο Αυτοκράτορας της Ρωσίας τους πολύτιμους μαλαχίτες και λάπις λάζουλι. Οι εργασίες στην κύρια πρόσοψη αποπερατώθηκαν από την Ιταλική Κυβέρνηση που ανακήρυξε την εκκλησία εθνικό μνημείο.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στη Ρώμη
Φέσι

thumb|200px|Κόκκινο φέσι με φούντα
Το **φέσι** είναι τύπος καλύμματος της κεφαλής με κυλινδρικό σχήμα, επίπεδη κορυφή και χωρίς γείσο, φτιαγμένο από μαλλί (τσόχα ή κιλίμι) και το οποίο μπορεί να φέρει φούντα. Στις αραβικές χώρες είναι γνωστό και ως ταρμπούς. Το όνομά του το πήρε από την μαροκινή πόλη Φεζ, όπου φτιαχνόταν, αλλά η προέλευσή του δεν είναι γνωστή. Το φέσι γνώριζε ευρεία διάδοση στον μουσουλμανικό κόσμο (και ιδίως στην Οθωμανική Αυτοκρατορία) μέχρι τον 20ό αιώνα και αποτελεί τμήμα της ενδυμασίας των Ευζώνων (και αποκαλείται φάριο ή φάρεο).

## Ιστορία
[thumb|200px|Ο Σουλτάνος [Μαχμούτ Β΄ μετά την ενδυματολογική μεταρρύθμιση.]]
Η προέλευση του φεσιού και του ταρμπούς δεν είναι γνωστή. Μπορεί να προέρχεται από την Αρχαία Ελλάδα, τα Βαλκάνια ή την πόλη Φεζ στο Μαρόκο, από την οποία πήρε και το όνομά του και όπου παρασκευαζόταν η βαφή η οποία χρωμάτιζε τα φέσια. Το φέσι είναι τμήμα της παραδοσιακής φορεσιάς της Κύπρου. Παραδοσιακά, οι γυναίκες φορούσαν κόκκινο φέσι αντί για μαντήλι και οι άντρες ένα μαύρο ή κόκκινο καπέλο χωρίς γείσο. Σε περιήγησή του στην Κύπρο το 1811, ο Τζον Πίνκερτον περιγράφει το φέσι, ως τη σωστή ελληνική ενδυμασία.

Το 1826, ο Σουλτάνος Μαχμούτ Β΄ της Οθωμανικής Αυτοκρατορίας διέλυσε του Γενίτσαρους και προχώρησε σε μεταρρυθμίσεις στις ένοπλες δυνάμεις. Ο εκσυγχρονισμένος στρατός υιοθέτησε στολές δυτικού τύπου, και για κάλυμμα κεφαλής το φέσι. Το 1829, ο Σουλτάνος διέταξε τους δημόσιους υπαλλήλους να φορούν απλό φέσι, ενώ απαγόρευσε το τουρμπάνι. Η πρόθεση ήταν ο πληθυσμός να εξαναγκαστεί να φορέσει φέσι και το σχέδιο απέδωσε. Το χωρίς γείσο φέσι ήταν καθαρότερο από το τουρμπάνι και επίσης δεν εμπόδιζε την προσευχή. Η υιοθέτηση του φεσιού ήταν ένα μέτρο ισότητας, το οποίο αντικατέστησε τους περίπλοκους νόμους σχετικά με την υπόδειξη της τάξης, θρησκείας και επαγγέλματος. Αν και οι έμποροι και οι τεχνίτες γενικά απέρριψαν το φέσι, αυτό έγινε σύμβολο του εκσυγχρονισμού στην Εγγύς Ανατολή, με αποτέλεσμα να υιοθετηθεί και από άλλα κράτη (όπως το Ιράν το 1873).

Όμως, αν και αρχικά σύμβολο του οθωμανικού εκσυγχρονισμού, το φέσι έγινε με τον καιρό τμήμα της ανατολίτικης πολιτισμικής ταυτότητας. Θεωρούμενο εξωτικό και ρομαντικό στη δύση, αποτέλεσε αντικείμενο μόδας για τους άντρες στις Ηνωμένες Πολιτείες και στο Ηνωμένο Βασίλειο στις αρχές του 20ού αιώνα. Το φέσι είχε γίνει παραδοσιακό σε τέτοιο βαθμό ώστε ο Μουσταφά Κεμάλ Ατατούρκ το απαγόρευσε στην Τουρκιά το 1925, ως τμήμα των εκσυγχρονιστικών μεταρρυθμίσεών του. Το 1958, το φέσι καταργήθηκε από τον Γκαμάλ Αμπντέλ Νάσερ και στην Αίγυπτο, η οποία τότε ήταν η μεγαλύτερη παραγωγός φεσιών. Εξακολουθούν να παράγονται φέσια στην Αίγυπτο, αλλά για τουριστική κατανάλωση. Σήμερα, το μόνο μουσουλμανικό κράτος που διατηρεί το φέσι ως τμήμα της επίσημης ενδυμασίας είναι το Μαρόκο, όπου αποτελεί σύμβολο αντίστασης στους Γάλλους.

## Παραπομπές


## Εξωτερικοί σύνδεσμοι
* 
* 

Κατηγορία:Αξεσουάρ
Κατηγορία:Παραδοσιακές φορεσιές
Κατηγορία:Πολιτισμός της Οθωμανικής Αυτοκρατορίας
Κατηγορία:Ενδύματα κεφαλής
Κωνσταντίνος Μπέλλας

Ο **Κωνσταντίνος Μπέλλας** (1913  - 23 Αυγούστου 1974), του Γεωργίου, ήταν Έλληνας γεωπόνος και πολιτικός.

## Βιογραφικά στοιχεία
Γεννήθηκε το 1913 και σπούδασε γεωπόνος. Ανέπτυξε κοινωνική δράση και ήταν πρόεδρος της Λέσχης Θεσσαλονίκης. Για πρώτη φορά εξελέγη βουλευτής Θεσσαλονίκης το 1946 με τον συνδυασμό της Εθνικής Πολιτικής Ενώσεως (Δημοκρατικόν Σοσιαλιστικόν Κόμμα) λαμβάνοντας 2.016 ψήφους.

Στις εκλογές του 1950 εξελέγη βουλευτής ξανά, με το Δημοκρατικόν Σοσιαλιστικόν Κόμμα και το 1951 με την ΕΠΕΚ. 

Πέθανε από καρκίνο στη Θεσσαλονίκη και κηδεύτηκε την επομένη από το ναό της Αγίας Σοφίας. Με τη σύζυγό του Άρτεμη είχαν μία κόρη και έναν γιο, ο οποίος σκοτώθηκε στη Γιουγκοσλαβία σε τροχαίο δυστύχημα λίγο πριν πεθάνει ο πρώην βουλευτής.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Πατριάρχης Ιεροσολύμων Τιμόθεος

Ο **Πατριάρχης Τιμόθεος** (Χώρα Σάμου, 22 Σεπτεμβρίου 1878 - Ιερουσαλήμ, 31 Δεκεμβρίου 1955) ήταν ο εκατοστός τριακοστός έβδομος επίσκοπος της πόλης των Ιεροσολύμων από την εποχή που ως τέτοιος αναδείχθηκε ο Απόστολος Ιάκωβος και ο ενενηκοστός τέταρτος Πατριάρχης Ιεροσολύμων από την εποχή ανακηρύξεως της Επισκοπής σε Πατριαρχείο από την Δ' Οικουμενική Σύνοδο.

## Βίος
Ο κατά κόσμον Πυθαγόρας Θέμελης γεννήθηκε στη Χώρα της Σάμου στις 22 Σεπτεμβρίου 1878. Ο πατέρας του, Νικόλαος, ήταν ιερέας. Αφού ολοκλήρωσε τις γυμνασιακές σπουδές του τον Σεπτέμβριο του 1898 μετέβη στα Ιεροσόλυμα όπου εισήχθη στη Θεολογική Σχολή του Σταυρού, υπό την προστασία του επίσης Σάμιου Δαμιανού Α΄. Αποφοίτησε αριστούχος από τη σχολή το 1905.

Τον Μάρτιο του 1906 εκάρη μοναχός και έλαβε το όνομα Τιμόθεος. Στη συνέχεια τον Απρίλιο της ίδιας χρονιάς χειροτονήθηκε διάκονος και αναχώρησε για την Αγγλία για σπουδές αγγλικής γλώσσας και αρχαιολογίας στο Πανεπιστήμιο της Οξφόρδης. Τον Ιούλιο του 1907 επέστρεψε και τον Σεπτέμβριο διορίστηκε Γραμματέας, διαχειριστής και βοηθός της Διευθύνσεως του περιοδικού *Νέα Σιών*. Τον Νοέμβριο διορίστηκε βιβλιοφύλακας και Διδάσκαλος του Κεντρικού Παρθεναγωγείου και Ιεροκήρυκας του ναού του. Τον Απρίλιο του 1910 διορίστηκε Γραμματέας της Ιεράς Πατριαρχικής Συνόδου. Τον Σεπτέμβριο του 1912 διορίστηκε έφορος των Σχολών της Ιερουσαλήμ και τον Ιανουάριο του 1914 χειροτονήθηκε πρεσβύτερος. Τον Απρίλιο του 1917 διορίστηκε Αρχιγραμματέας του Ιερού Κοινού του Παναγίου Τάφου. Ως αρχιγραμματέας ίδρυσε Επιμελετήριο της γυναικείας εργασίας με σκοπό τη βοήθεια εύρεσης εργασίας σε άπορες γυναίκες.

Στις 18 Νοεμβρίου απομακρύνθηκε και μεταφέρθηκε με στρατιωτική συνοδεία στη Δαμασκό μετά από διαταγή του Τζεμά Πασά θεωρούμενος ως αγγλόφιλος. Μετά την κατάληψη όμως της Ιερουσαλήμ από τον στρατηγό Άλλενμπυ επανήλθε τον Δεκέμβριο του 1918 ως μέλος της Πατριαρχικής Συνόδου (αρχιμανδρίτης). Επειδή οι Φραγκισκανοί προέβαλαν αξιώσεις, ο Τιμόθεος συνέταξε τον Μάιο του 1919 υπόμνημα αναιρετικό των θέσεών τους με τίτλο *Οι Έλληνες εν τοις Αγίοις Τόποις* και επανήλθε με δεύτερο *Έλληνες και Φραγκισκανοί εν τοις Αγίοις Τόποις*. Διενήργησε εράνους με σκοπό την αγορά νέων βιβλίων για τον εμπλουτισμό της κεντρικής βιβλιοθήκης του Πατριαρχείου.

Στις 23 Αυγούστου 1921 εξελέγη Αρχιεπίσκοπος Ιορδάνου. Την περίοδο αυτή συγκρότησε αρχαιολογική υπηρεσία του Πατριαρχείου Ιεροσολύμων. Στις 9 Ιουλίου 1935 εξελέγη Πατριάρχης Ιεροσολύμων.

Πέθανε στις 31 Δεκεμβρίου 1955.

## Συγγραφικό έργο
*Η εις υπερορίαν απαγωγή του Πατριαρχείου Ιεροσολύμων και αι επακολουθήσασαι κρίσεις, 1917-1921, εν Ιερουσαλήμ, 1921
*Η Ιερουσαλήμ και τα μνημεία αυτής, εν Ιερουσαλήμ 1932
*Σκέψεις επί της ζωής του ανθρώπου ενταύθα και πέραν του τάφου, χ.χ.

## Παραπομπές


## Πηγές
*
*

Κατηγορία:Πατριάρχες Ιεροσολύμων
Μιτμίτα

Η **μιτμίτα** *(mitmita)* (Αμαρικά: ሚጥሚጣ, IPA: [*mit'mit'a*]), είναι μια σκόνη μείγματος μπαχαρικών που χρησιμοποιείται στην Αιθιοπία. Έχει χρώμα πορτοκαλί-κόκκινο και περιλαμβάνει τριμμένες πιπεριές τσίλι (πίρι πίρι), σπόρο κάρδαμου, γαρίφαλο και αλάτι. Ορισμένες φορές έχει και άλλα μπαχαρικά όπως κανέλα, κύμινο και πιπερόριζα.

Το μείγμα χρησιμοποιείται για να δώσει γεύση στο πιάτο *kitfo* με το ωμό βοδινό και μπορεί επίσης, να πασπαλιστεί στα κουκιά *(ful medames)*.

Επιπλέον, η μιτμίτα *(mitmita)*, μπορεί να παρουσιαστεί ως καρύκευμα και πασπαλίζεται σε άλλες λιχουδιές ή με το κουτάλι επάνω σε ένα κομμάτι ιντζέρα *(injera)*, έτσι ώστε να μπορούν να βουτιούνται ελαφρώς σε αυτό τα αλίπαστα.

## Δείτε επίσης

## Εικόνες

Αρχείο:Kitfo (Ethiopian Tartar).jpg|Φουσκωμένο με προζύμι πλατύ ψωμί *(injera)*, πικάντικη σάλτσα *(awaze)* και μπαχαρικό πίρι πίρι *(Mitmita)*.
Αρχείο:Kitfo with Ayibe..JPG|Το *kitfo* αποτελείται από κιμά ωμού βόειου κρέατος, μαριναρισμένου σε μιτμίτα *(mitmita)* (βάση μείγματος μπαχαρικών σε σκόνη τσίλι) και *niter kibbeh* (ένα καθαρισμένο βούτυρο εμποτισμένο με βότανα και μπαχαρικά).
Αρχείο:Ethiopian Kitfo.JPG|Το *kitfo* (Αμχάρικα: ክትፎ?, IPA: [*kɨtfo*]), ορισμένες φορές μεταγράφεται *ketfo*, είναι παραδοσιακό πιάτο στην Αιθιοπική κουζίνα.


## Σημειώσεις

;Παραπομπές σημειώσεων


### Υποσημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  ''Mitmita'' photo

Κατηγορία:Αιθιοπική κουζίνα
Κατηγορία:Μείγματα βοτάνων και μπαχαρικών
Θεμιστοκλής Λούλης

Ο **Θεμιστοκλής Λούλης** (1913 - 1η Αυγούστου 2003), του Αλκιβιάδη, ήταν Έλληνας πολιτικός μηχανικός, αντιστασιακός και πολιτικός, βουλευτής Ιωαννίνων και ιδρυτικό μέλος του ΠΑΣΟΚ . 

## Βιογραφικά στοιχεία
Καταγόταν από την ιστορική οικογένεια Λούλη.Ο πατέρας του, Αλκιβιάδης Λούλης, υπήρξε επίσης αντιστασιακός.

Ο Θεμιστοκλής υπήρξε επιμελητής στο ΕΜΠ και ανέπτυξε αντιστασιακή δράση, τόσο κατά την περίοδο της Κατοχής (με το ΕΑΜ-ΕΛΑΣ) όσο και στη διάρκεια της χούντας. Σύζυγός του ήταν η Διονυσία Γεωργοπούλου.

Εξελέγη βουλευτής Ιωαννίνων με το ΠΑΣΟΚ, στις εκλογές του 1981 και επανεξελέγη το 1985. 

Πέθανε υποφέροντας από άνοια την 1η Αυγούστου 2003.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ιωαννίνων
Κατηγορία:Οικογένεια Λούλη
Ηλίας Β΄ Ιεροσολύμων

Ο **Ηλίας Β' Ιεροσολύμων** ήταν Πατριάρχης Ιεροσολύμων και εκκλησιαστικός υμνογράφος. Έζησε τον 8ο με αρχές του 9ου αιώνα.

## Βίος
Σχετικά με την ζωή του Ηλία Β' Ιεροσολύμων δεν γνωρίζουμε αρκετές πληροφορίες. Η μόνη πηγή μας είναι ο βίος του Στέφανου Σαβαΐτη ο οποίος ήταν σύγχρονος του. Το 785 απεσταλμένοι της Εκκλησίας της Κωνσναντινουπόλεως μετέβησαν στην Ιερουσαλήμ με σκοπό να τον καλέσουν να συμμετάσχει στην Ζ' Οικουμενική Σύνοδο. Όμως αυτός απουσίαζε, καθώς είχε εξοριστεί στην Περσία. Η εξορία του οφειλόταν σε ραδιουργίες κάποιου μοναχού ονόματι Θεόδωρου. Τελικά κατόρθωσε να επιστρέψει στον θρόνο του. Το τέλος της πατριαρχείας του δεν είναι ακριβώς γνωστό, καθώς κάποιοι το τοποθετούν στα 796, ενώ άλλοι το 797. Φαίνεται πως ο Ηλίας Β' έζησε μέχρι τις αρχές του 9ου αιώνα, καθώς σε ένα τροπάριο κανόνα που είχε συνθέσει μνημονεύει τον αυτοκράτορα Νικηφόρο Α´ τον Λογοθέτη.

Ο Ηλίας Β' συνεργάσθηκε με τους συγχρόνους του ποιητές Στέφανο και Ανδρέα Πηρό ή Τυφλό για την συμπλήρωση του Τριωδίου.

## Παραπομπές


## Πηγές
*πρώην Λεοντοπόλεως Σωφρόνιος, «Ηλίας ο Β΄Πατριάρχης Ιεροσολύμων», Νέα Σιών, τομ.31 (1936), σελ.201-208
*πρώην Λεοντοπόλεως Σωφρόνιος, «Ηλίας ο Β΄Πατριάρχης Ιεροσολύμων», Νέα Σιών, τομ.31 (1936), σελ.274-281

Κατηγορία:Πατριάρχες Ιεροσολύμων
Κατηγορία:Επίσκοποι του 8ου αιώνα
Μπερμπερέ

Το **μπερμπερέ** (Αμχαρικά: በርበሬ *berberē*, Τιγκρίνυα: በርበረ *berbere*) είναι ένα μείγμα μπαχαρικών, του οποίου τα συστατικά στοιχεία περιλαμβάνουν συνήθως πιπεριές τσίλι, σκόρδο, πιπερόριζα, βασιλικό, Αιθιοπικό κάρδαμο *([[Aframomum corrorima]])*, *Ruta graveolens*, *Trachyspermum ammi* ή *Trachyspermum roxburghianum*, νιγκέλλα και μοσχοσίταρο. Είναι ένα βασικό συστατικό στις κουζίνες της Αιθιοπίας και Ερυθραίας.

Το μπερμπερέ *(berbere)* μερικές φορές περιλαμβάνει βότανα και μπαχαρικά που είναι λιγότερο γνωστά διεθνώς. Τα τελευταία περιλαμβάνουν τόσο τα φυτά τα οποία καλλιεργούνται όσο και αυτά που φύονται αγρίως στην Αιθιοπία, όπως το ψευδοκάρδαμο *(Aframomum corrorima)* και το μακρύ πιπέρι. 

## Δείτε επίσης

## Παραπομπές


## Εξωτερικοί σύνδεσμοι
*  Authentic Ethiopian Spice 
*  Berbere recipe from RecipeLand.com
*  Image of packaged Berbere

Κατηγορία:Κουζίνα Ερυθραίας
Κατηγορία:Αιθιοπική κουζίνα
Κατηγορία:Μείγματα βοτάνων και μπαχαρικών
Περιοχή Μκουράνγκα

Η **Περιοχή Μκουράνγκα** (Αγγλικά: *Mkuranga District*, Σουαχίλι: *Wilaya ya Mkuranga*), αποτελεί μία από τις 6 περιοχές στην Περιφέρεια Πουάνι *(Pwani Region)* της Τανζανίας.

Στα βόρεια συνορεύει με την Περιφέρεια Νταρ ες Σαλάαμ *(Dar-es-Salaam Region)*, ανατολικά με τον Ινδικό Ωκεανό και στα νότια με την Περιοχή Ρουφίτζι *(Rufiji District)* και δυτικά με την Περιοχή Κισαράουε *(Kisarawe District)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Μκουράνγκα** *(Mkuranga District)* ήταν 187.428 άτομα.

## Διοικητικές υποδιαιρέσεις
Η Περιοχή Μκουράνγκα *(Mkuranga District)* καλύπτει συνολική επιφάνεια 2.827,37 τ.χλμ.. Η Επαρχία απαρτίζεται από 4 Τομείς και 18 Τμήματα.

### Τμήματα
Τα 18 Τμήματα στην Επαρχία Μκουράνγκα *(Mkuranga District)* είναι: (Παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012.)

#### Μεικτά Τμήματα

#### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι

## Σημειώσεις

;Παραπομπές σημειώσεων


## Παραπομπές


## Πηγές
* Mkuranga District Homepage for the 2002 Tanzania National Census

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Πουάνι
Περιοχή Μπαγκαμόυο

Η **Περιοχή Μπαγκαμόγιο** (Αγγλικά: *Bagamoyo District*, Σουαχίλι: *Wilaya ya Bagamoyo*), είναι μία από τις 6 περιοχές στην Περιφέρεια Πουάνι της Τανζανίας και έχει πρωτεύουσα την πόλη Μπαγκαμόγιο.

Στο Μπαγκαμόγιο, το πρώτο Ξενοδοχείο με την ονομασία «*Grand Hotel*», ήταν ελληνικής ιδιοκτησίας.

Στα Βόρεια συνορεύει με την Περιφέρεια Τάνγκα, Δυτικά από την Περιφέρεια Μορογκόρο, Ανατολικά με τον Ινδικό Ωκεανό και στα Νότια από την Περιοχή Κιμπάχα.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Μπαγκαμόγιο** ήταν 311.740 άτομα.

## Διοικητικές υποδιαιρέσεις
Η Περιοχή Μπαγκαμόγιο καλύπτει συνολική επιφάνεια 8.462,63 τ.χλμ.. Η Επαρχία απαρτίζεται από 6 Τομείς και 16 Τμήματα.

### Τμήματα
Τα 11 Τμήματα στην Επαρχία Μπαγκαμόγιο είναι (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Αστικά Τμήματα

#### Μεικτά Τμήματα

#### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι
* Μπαγκαμόγιο

## Παραπομπές


## Πηγές
*Bagamoyo District Homepage for the 2002 Tanzania National Census

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Πουάνι
Περιοχή Κιμπάχα

Η **Περιοχή Κιμπάχα** (Αγγλικά: *Kibaha District*, Σουαχίλι: *Wilaya ya Kibaha*), είναι μία από τις 6 περιοχές στην Περιφέρεια Πουάνι *(Pwani Region)* της Τανζανίας.

Η περιφέρεια συνορεύει στα βόρεια με την Περιοχή Μπαγκαμόγιο *(Bagamoyo District)*, ανατολικά με την Περιφέρεια Νταρ ες Σαλαάμ *(Dar-es-Salaam Region)*, στα νότια με την Περιοχή Κισαράουε *(Kisarawe District)* και δυτικά από την Περιφέρεια Μορογκόρο *(Morogoro Region)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Κιμπάχα** *(Kibaha District)* ήταν 132.045 άτομα. 

## Διοικητικές υποδιαιρέσεις
Η Περιοχή Κιμπάχα *(Kibaha District)* καλύπτει συνολική επιφάνεια 1.501,8 τ.χλμ.. Η Επαρχία απαρτίζεται από 3 Τομείς και 11 Τμήματα.

### Τμήματα
Τα 11 Τμήματα στην Επαρχία Κιμπάχα *(Kibaha District)* είναι (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

#### Μεικτά Τμήματα

#### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι
* Κιμπάχα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Πουάνι
Κατηγορία:Επαρχίες της Τανζανίας
Σπύρος Ταλιαδούρος

Ο **Σπύρος Ταλιαδούρος** είναι Έλληνας πολιτικός, ο οποίος διετέλεσε Γ΄ Αντιπρόεδρος της Βουλής από το Μάιο έως τον Ιούνιο του 2012, καθώς και υφυπουργός Παιδείας από το 2004 έως το 2009.

## Βιογραφικό
Γεννήθηκε στις 26 Μαρτίου 1956 στην Αθήνα. Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών, από όπου έλαβε το πτυχίο του το 1980 και το διδακτορικό του, το 1986. Στο ενδιάμεσο, το 1981, είχε λάβει το μεταπτυχιακό του από το Βασιλικό Κολλέγιο του Πανεπιστημίου του Λονδίνου. Είναι παντρεμένος, και έχει έναν γιό, ενώ ομιλεί αγγλικά και γαλλικά. Έχει ασκήσει δικηγορία, ενώ επίσης έχει διατελέσει Καθηγητής Εμπορικού Δικαίου, στο ΤΕΙ Χαλκίδας. Έχει γράψει δύο βιβλία. Είναι γιός του επίσης πολιτικού, Αθανάσιου Ταλιαδούρου.

### Πολιτική σταδιοδρομία
Ο Σπύρος Ταλιαδούρος εκλεγόταν συνεχώς με τη Νέα Δημοκρατία από τις εκλογές του Ιουνίου 1989 έως και αυτές του Ιουνίου το 2012, στην εκλογική περιφέρεια Καρδίτσας. Διετέλεσε υφυπουργός Παιδείας και Θρησκευμάτων, με αρμοδιότητα στη τριτοβάθμια εκπαίδευση, στις κυβερνήσεις του Κώστα Καραμανλή το 2004 και το 2007.

Τη περίοδο από το 1989 έως το 1993, διετέλεσε Γραμματέας του Προεδρείου της Βουλής, ενώ από το 1989 έως το 2014 ήταν μέλος των Διαρκών Επιτροπών Μορφωτικών Υποθέσεων και Ευρωπαϊκών Υποθέσεων της Βουλής. Ακόμη, μεταξύ 1989 και 1993, αλλά και 2000 με 2004 ήταν μέλος της Κοινοβουλευτικής Συνέλευσης της Δυτικοευρωπαϊκής Ένωσης και της Κοινοβουλευτικής Συνέλευσης του Συμβουλίου της Ευρώπης. Τέλος, από το 2010 έως το 2012 ήταν Αντιπρόεδρος της Ειδικής Μόνιμης Επιτροπής Ελληνισμού της Διασποράς του Ελληνικού Κοινοβουλίου.

Κομματικά, κατείχε αρχικά, μεταξύ 1997 και 2000, τη θέση του Αναπληρωτή Γραμματέα Πολιτικού Σχεδιασμού και Προγράμματος και Υπεύθυνος Προγράμματος της Νέας Δημοκρατίας, ενώ μεταξύ 2009 και 2012 τη θέση του Αναπληρωτή Τομεάρχη Πολιτικής Ευθύνης Παιδείας και Θρησκευμάτων.

## Παραπομπές


## Εξωτερικοί σύνδεσμοι
* Η ιστοσελίδα του Σπύρου Ταλιαδούρου

Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Αντιπρόεδροι της Βουλής των Ελλήνων
Κατηγορία:Έλληνες νομικοί
Μιχαήλ ο Σύγκελλος και Ομολογητής

Ο **Μιχαήλ ο Σύγκελλος και Ομολογητής** έζησε τον 8ο με 9ο αιώνα μ.Χ. Είναι άγιος της Ορθόδοξης Εκκλησίας.

## Βίος
Ο Μιχαήλ ο Σύγκελλος γεννήθηκε στα Ιεροσόλυμα περί το 761. Ο ίδιος στις επιστολές του αυτοπροσδιορίζεται *περσογενής*, κάτι που υποδηλώνει πως είχε προγόνους περσικής καταγωγής. Σε νεαρή ηλικία εκάρη αναγνώστης. Μετά τον θάνατο του πατέρα του διένειμε την πατρική περιουσία του, εγκατέστησε τη μητέρα και τις αδελφές του σε γυναικεία μονή και περί το 786 εγκαταστάθηκε στη μονή του Αγίου Σάββα. Μετά δώδεκα χρόνια παραμονής εκεί χειροτονήθηκε από τον Θωμά Α΄ Ιεροσολύμων πρεσβύτερος. Ωστόσο ο ίδιος επέστρεψε στην Λαύρα της άσκησής του. Λόγω της φήμης που είχε αποκτήσει από τα ασκητικά κατορθώματά του και των εκκλησιαστικών ποιητικών συνθέσεών του ο Πατριάρχης τον μετακίνησε στην μονή των Σπουδαίων προχειρησάμενος αυτόν Σύγκελλο.
Όταν προέκυψε το θέμα του Filioque, ο Πάπας Ρώμης ζήτησε τη συνδρομή του Θωμά Ιεροσολύμων για την καταπολέμηση της αίρεσης αυτής. Τελικά ο Πατριάρχης συμφώνησε να συμπεριληφθεί και ο Μιχαήλ ο Σύγκελλος στην αποστολή προς την Ρώμη. Παράλληλα έλαβε την εντολή να σταματήσουν στην βυζαντινή πρωτεύουσα με σκοπό να εγχειρίσουν στον αυτοκράτορα Λέων Ε΄ και τον Θεόδοτο επιστολές καταδικαστικές της εικονομαχίας. Ο αυτοκράτορας όμως εξοργίστηκε από το περιεχόμενο των επιστολών και φυλάκισε τα μέλη της αποστολής και τον Μιχαήλ Σύγκελλο.Ο Μιχαήλ Β´ μετά από έξι χρόνια κράτησης του Μιχαήλ τον εξόρισε σε μοναστήρι του Ολύμπου της Προύσας. Το 834, επί Θεοφίλου, ανακλήθηκε από την εξορία και κλείστηκε στη φυλακή του Πραιτωρίου Το 842 τελικά απελευθερώθηκε, και ο Πατριάρχης Μεθόδιος Α΄ τον αποκατέστησε διορίζοντάς τον ηγούμενο στη Μονή της Χώρας.
Η Εκκλησία τιμά τη μνήμη του στις 18 Δεκεμβρίου, αν και αυτός πέθανε στις 4 Ιανουαρίου.

## Παραπομπές


## Πηγές
* πρώην Λεοντοπόλεως Σωφρόνιος: «Μιχαήλ ο Σύγκελλος», *Νέα Σιών*, τόμ. 31 (1936), σελ. 329-338
* Ιωάννης Φωκυλίδης: «Μιχαήλ Πρεσβύτερος και Σύγκελλος Ιεροσολύμων», *Νέα Σιών*, τόμ. 13 (1913), σελ. 733-749

Μιχαηλ Συγκελλος
Στέφανος Τασσόπουλος

Ο **Στέφανος Τασσόπουλος** ήταν Έλληνας πεζογράφος, συγγραφέας θεατρικών παραστάσεων και ποιητής. Γεννήθηκε το 1939 στο Βόλο και απεβίωσε στις 5 Φεβρουαρίου 2013, στην Αθήνα. Σπούδασε Νομική στο Εθνικό και Καποδιστριακό Πανεπιστήμιο Αθηνών. Επίσης, διενέργησε σπουδές στο θέατρο και τη δημοσιογραφία, ενώ άσκησε και το επάγγελμα αυτό ως εργαζόμενος στην εφημερίδα *[[Εξόρμηση]]*, και στο περιοδικό ετήσιας έκδοσης *[[Επίλογος(περιοδικό)|Επίλογος]]*. Ήταν μέλος της Εταιρείας Συγγραφέων. Τα έργα του ήταν εμπνευσμένα από προσωπικά βιώματα του, από τη μεταπολεμική, τη μετεμφυλιακή, και δικτατορική περίοδο.

## Εργογραφία
**Εδώ*, εκδ. Κάλβος (θεατρική παράσταση, 1971)
**Μνηστρόμνηστα*, (θεατρική παράσταση, 1975)
**Ημερολόγιο νυκτός*, εκδ. Κάλβος, (ποιητική συλλογή, 1979)
**Δεκαπενθήμερο*, εκδ. Κάλβος (μυθιστόρημα, 1983)
**Ηλιακό Ωρολόγιο*, εκδ. Κέδρος (μυθιστόρημα, 1988)

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες θεατρικοί συγγραφείς
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μυθιστοριογράφοι
I'm Your Hoochie Coochie Man

Το **I'm Your Hoochie Coochie Man** είναι τραγούδι του blues καλλιτέχνη Muddy Waters, το οποίο κυκλοφόρησε το 1954 μέσω της Chess Records.

## Σύνθεση και ηχογράφηση
Η σύνθεση πραγματοποιήθηκε από τον Γουίλι Ντίξον το Νοέμβριο του 1953 και στην μπλουζ παράδοση, η φράση "Hoochie Coochie" αποτελεί ευφημισμό για το αιδοίο. Την ίδια περίοδο, ο Γουότερς έπαιζε στο κλαμπ "Zanzibar" του Σικάγου, δοκιμάζοντας ζωντανά το τραγούδι το ίδιο βράδυ που του το παρουσίασε ο Ντίξον.

Η ηχογράφηση του σινγκλ έλαβε χώρα στο στούντιο της "Chess" στις 7 Ιανουαρίου 1954, με τους μουσικούς που συνόδευαν τον τραγουδιστή να είναι ο Little Walter στην φυσαρμόνικα, ο Τζίμι Ρότζερς στην κιθάρα, ο Ότις Σπαν στο πιάνο και ο Έλτζιν Έβανς στα τύμπανα, ενώ για πρώτη φορά έπαιξε μαζί του ο Γουίλι Ντίξον στο διπλό μπάσο.

## Εμπορική επιτυχία
Το συγκεκριμένο σινγκλ παρουσίασε τις μεγαλύτερες πωλήσεις από οποιοδήποτε άλλο του καλλιτέχνη. Έφθασε μέχρι την τρίτη θέση του καταλόγου "Hot R&B Songs" του Billboard στις 13 Μαρτίου 1954, παραμένοντας στην λίστα για δεκατρείς εβδομάδες.

## Άλλες εκτελέσεις και εκδόσεις
Η "Chess" συμπεριέλαβε το κομμάτι στην συλλογή "*[[The Best of Muddy Waters]]*" του 1958, το πρώτο άλμπουμ που κυκλοφόρησε ο καλλιτέχνης. Το 1968, μία πιο ψυχεδελική εκτέλεση του "*I'm Your Hoochie Coochie Man*" συμπεριλήφθηκε στο άλμπουμ "*[[Electric Mud]]*", με σκοπό να προσεγγίσει ένα διαφορετικό, νεανικό κοινό. Επίσης, μία ακουστική εκτέλεση από το 1972 εκδόθηκε το 1994 από την "Chess" στην συλλογή "*One More Mile*", ενώ μία ακόμη ηλεκτρική εκτέλεση ηχογραφήθηκε για το "*[[I'm Ready]]*" του 1977.

Ζωντανές εκτελέσεις του τραγουδιού έχουν συμπεριληφθεί στους δίσκους "*[[At Newport 1960]]*", "*Live in 1958*", "*Authorized Bootleg: Live at the Fillmore Auditorium – San Francisco Nov 04–06 1966*", "*The Lost Tapes*", "*[[Muddy "Mississippi" Waters – Live]]*" και "*[[Live at the Checkerboard Lounge, Chicago 1981]]*".

## Παραπομπές


## Πηγές
* I'm Your Hoochie Coochie Man - Muddy Waters | Song Info | AllMusic
* The Story Of 'I'm Your Hoochie Coochie Man' : NPR
* Hoochie Coochie Man by Muddy Waters Songfacts

## Εξωτερικοί σύνδεσμοι
* Muddy Waters- I'm Your Hoochie Coochie Man - YouTube
* Muddy Waters - Hoochie Coochie Man Lyrics | MetroLyrics 
* Waters Muddy - ( Hoochie Coochie Man tab ) - Guitar Tabs

Κατηγορία:Τραγούδια του Muddy Waters
Κατηγορία:Τραγούδια του 1954
Κατηγορία:Singles του 1954
Λίζελ Βέστερμαν

Η **Λίζελ Βέστερμαν** (*Liesel Westermann-Krieg*, 2 Νοεμβρίου 1944) είναι Γερμανίδα δισκοβόλος.

Στις 5 Νοεμβρίου του 1967, στο Σάο Πάολο, έγινε η πρώτη γυναίκα που ξεπέρασε τα 60 μ. στη δισκοβολία, καταρρίπτοντας το παγκόσμιο ρεκόρ με 61,26. Την επόμενη χρονιά, στις 24 Ιουλίου του 1968, στο Βέρντολ, το ανέβασε στα 62,54 και την μεθεπόμενη, στις 27 Σεπτεμβρίου του 1969, στο Αμβούργο, στα 63,96 μ.

## Παραπομπές


Κατηγορία:Γερμανοί αθλητές του στίβου
Κατηγορία:Δισκοβόλοι
Κατηγορία:Γερμανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Περιοχή Μαφία

Η **Περιοχή Μαφία** ( και ), είναι η διοικητική αποτύπωση της Νήσου Μαφία η οποία αποτελεί μέρος του Αρχιπελάγους της Ζανζιβάρης στην Τανζανία, μαζί με τη Νήσο Ουνγκούτζα *(Unguja)*, Πέμπα *(Pemba)* και Λάθαμ *(Latham)*. Ως μία από τις έξι επαρχίες στην Περιφέρεια Πουάνι *(Pwani Region)*, η **Επαρχία Μαφία** *(Mafia District)* διοικείται από την ηπειρωτική χώρα και όχι από την ημιαυτόνομη περιφέρεια της Ζανζιβάρης, της οποίας ουδέποτε υπήρξε τμήμα, ούτε καν πολιτικά.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μαφία *(Mafia District)* ήταν 46.438 άτομα.

## Τμήματα
Η Περιοχή Μαφία *(Mafia District)*, διαιρείται διοικητικά σε 8 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι
* Νήσος Μαφία
* Κιλιντόνι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Πουάνι
Κατηγορία:Επαρχίες της Τανζανίας
Welcome to the Videos

**

Το ***Welcome to the Videos*** είναι ένα βίντεο άλμπουμ με μουσικά βίντεο του αερικανικού hard rock συγκροτήματος [[Guns N' Roses]]. Περιέχει όλα τα μουσικά βίντεο του συγκροτήματος από το 1987 έως το 1994, με εξαίρεση αυτά για τα κομμάτια "[[It's So Easy]]", "[[You Could Be Mine]]", "[[Knockin' On Heaven's Door]]" και την εναλλακτική εκδοχή του "[[Don't Cry]]".

== Κομμάτια ==
#**Welcome to the Jungle** (''W. Axl Rose, Saul Hudson, Michael McKagan'') (Σκηνοθεσία: Νίγκελ Ντικ)
#**Sweet Child o' Mine** (''Guns N' Roses'') (Σκηνοθεσία: Ντικ)
#**Paradise City** (''Rose, McKagan, Jeffrey Isbell, Hudson'') (Σκηνοθεσία: Ντικ)
#**Patience** (''Isbell'') (Σκηνοθεσία: Ντικ)
#**Don't Cry** (original - ''Rose, Isbell'') (Σκηνοθεσία: Άντυ Μόραχαν)
#**Live and Let Die** (των [[Wings]] - ''Sir James Paul McCartney, Linda McCartney'') (Σκηνοθεσία: Τζος Ρίτσμαν)
#**November Rain** (''Rose'') (Σκηνοθεσία: Μόραχαν)
#**Yesterdays** (''Rose, Aaron Arkeen, Adalberto Miranda, Billy McCloud'') (Σκηνοθεσία: Μόραχαν)
#**The Garden** (''Rose, Arkeen, Miranda'') (Σκηνοθεσία: Ντελ Τζέιμς)
#**Dead Horse** (''Rose'') (Σκηνοθεσία: Λούις Μαρσιάνο)
#**Garden of Eden** (''Rose, Hudson'') (Σκηνοθεσία: Μόραναν)
#**Estranged** (''Rose'') (Σκηνοθεσία: Μόραχαν)
#**Since I Don't Have You** (Tων Skyliners - ''Jacqueline Taylor, James Beaumont, Janet Rapp, Joseph Rock, Joseph VanScharnen, Rinaldo Marino, Walter Lester'') (Σκηνοθεσία: Σάντε Ντ'Οράτσιο)

== Προσωπικό ==

**Guns N' Roses**:
* [[Αξλ Ρόουζ]] - κύρια φωνητικά, πιάνο, πλήκτρα, ακουστική κιθάρα στο "Dead Horse"
* [[Slash]] - κιθάρες, φωνητικά
* Ίζυ Στράντλιν - κιθάρες, φωνητικά
* [[Νταφ ΜαΚέγκαν]] - μπάσο, ακουστική κιθάρα στο "Patience", φωνητικά
* Στίβεν Άντλερ - ντραμς (1-4)
* Ματ Σόρουμ - ντραμς, κρουστά, φωνητικά (5-13)
* [[Ντίζυ Ριντ]] - πλήκτρα, πιάνο, φωνητικά
* Γκίλμπυ Κλαρκ - κιθάρα στο "Since I Don't Have You"

**Επιπλέον μουσικοί**:
* Γουέστ Άρκιν - ακουστική κιθάρα στο "The Garden"
* Χορωδία στο "November Rain": Ματ Σόρουμ, Σάννον Χουν, Ρέμπα Σόου, Στούαρτ Μπέιλι

**Guests''':
* Άλις Κούπερ - κύρια φωνητικά στο "The Garden"
* Σάννον Χουν - φωνητικά στα "Don't Cry", "Live and Let Die" και "The Garden"

Κατηγορία:Δισκογραφία των Guns N' Roses
Garden of Eden (τραγούδι)

Το **Garden of Eden** είναι ένα τραγούδι του αμερικανικού hard rock συγκροτήματος Guns N' Roses, γραμμένο από τον τραγουδιστή Αξλ Ρόουζ και τον κιθαρίστα Slash. Στυλιστικά, συνδυάζει τον κλασσικό hard rock ήχο του συγκροτήματος μαζί με punk στοιχεία.

## Προσωπικό
* Αξλ Ρόουζ - κύρια φωνητικά
* Slash - κιθάρα, φωνητικά
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Ματ Σόρουμ - ντραμς

## ''Garden of Eden: Strictly Limited Edition''

Για το κομμάτι "Garden of Eden" δεν κυκλοφόρησε σινγκλ. Ωστόσο κυκλοφόρησε ένα βίντεο άλμπουμ διάρκειας 10:09 λεπτών με τίτλο ***Garden of Eden: Strictly Limited Edition***. Κυκλοφόρησε σε μορφή VHS το 1993 και περιλαμβάνει μουσικά βίντεο από την περίοδο 1992-93. Από τότε δεν έχει επανακυκλοφορηθεί. Ωστόσο υπάρχουν νεότερες bootleg εκδοχές, και σε μορφή DVD.

### Κομμάτια
#**Garden of Eden** (*W. Axl Rose, Saul Hudson*)
#**Dead Horse** (*Rose*)
#**[[Yesterdays (τραγούδι, Guns N' Roses)|Yesterdays]]** (*Rose, Aaron Arkeen, Adalberto Miranda, Billy McCloud*) (ζωντανά στο Λας Βέγκας το 1992)

## Παραπομπές


Κατηγορία:Τραγούδια των Guns N' Roses
Κατηγορία:Τραγούδια του 1991